CELEX: 62021TN0420
Language: bg
Date: 2021-07-12 00:00:00
Title: Дело T-420/21: Жалба, подадена на 12 юли 2021 г. — Cargolux/Комисия

23.8.2021   
            
            
               BG
            
            
               Официален вестник на Европейския съюз
            
            
               C 338/43
            
         
      Жалба, подадена на 12 юли 2021 г. — Cargolux/Комисия
      (Дело T-420/21)
      (2021/C 338/53)
      Език на производството: английски
      
         Страни
      
      
         Жалбоподател: Cargolux Airlines International SA (Cargolux) (Сандвайлер, Люксембург) (представители: G. Goeteyn и E. Aliende Rodríguez, lawyers)
      
         Ответник: Европейска комисия
      
         Искания
      
      Жалбоподателят моли Общия съд:
      
                  —
               
               
                  да отмени изцяло писмото от 30 април 2021 г., изпратено от Комисията на Cargolux,
               
            
                  —
               
               
                  да осъди Съюза, представляван от Комисията, да поправи понесените от Cargolux вреди поради неплащането от Комисията на дължимите лихви за забава и сложни лихви съгласно член 266, първи параграф ДФЕС, в съответствие с решение от 16 декември 2015 г., Cargolux Airlines International SA/Комисия (дело T-39/11), и следователно да плати следните суми на основание член 266, параграф 2 ДФЕС, член 268 ДФЕС и член 340, параграф 2 ДФЕС:
                  
                              —
                           
                           
                              дължимите лихви за забава, т.е. лихвите върху сумата от 39 900 000 EUR по лихвената ставка на Европейската централна банка за нейните операции по рефинансиране към 1 ноември 2010 г. (която е 1 %), увеличена с 3,5 % за периода 15 февруари 2011 г. — 5 февруари 2016 г., което се равнява на 8 075 972,03 EUR или или — субсидиарно — по лихвена ставка, която Общият съд счете за целесъобразна,
                           
                        
                              —
                           
                           
                              (б) дължимите сложни лихви, т.е. лихвите върху размера на дължимите лихви за забава съгласно точка a) по-горе за периода между 5 февруари 2016 г. и датата на фактическото плащане от Комисията на претендирания размер в точка a) по-горе (aко Общият съд отхвърли искането на Cargolux дължимите сложни лихви да текат от 5 февруари 2016 г., поне за периода от датата на жалбата до датата на фактическото плащане от Комисията на претендираната в точка a) по-горе сума) по лихвената ставка на Европейската централна банка за нейните операции по рефинансиране към 1 ноември 2010 г. (която е 1 %), увеличена с 3,5 %, (или — субсидиарно — по лихвена ставка, която Общият съд счете за целесъобразна);
                           
                        
            
                  —
               
               
                  да осъди Комисията да плати всички разноски на Cargolux, направени в настоящото производство.
               
            
         Основания и основни доводи
      
      Жалбоподателят изтъква две основания в подкрепа на жалбата.
      
                  1.
               
               
                  В рамките на първо основание се твърди, че обжалваното решение, което е съобщено с писмо от 30 април 2021 г., е опорочено от грешка при прилагане на правото и трябва да бъде отменено изцяло съгласно член 263 ДФЕС. Жалбоподателят твърди, че в обжалваното решение се приема неправилно, че искането на Cargolux от 2 февруари 2021 г. за плащане на дължимите лихви за забава и сложни лихви е погасено по давност и е недопустимо.
               
            
                  2.
               
               
                  Второто основание е, че нарушението от страна на Комисията на член 266, параграф 1 ДФЕС води до липса на договорна отговорност на Съюза за плащане на обезщетение, което е равностойно на дължимите на Cargolux лихви за забава и сложни лихви съгласно член 266, параграф 2 ДФЕС, член 268 ДФЕС и член 340, параграф 2 ДФЕС.